text: VitnisburðarKristnilívKirkja og samkomaMentan og SamfelagAndaktBóka- og filmsumrøðurBloggurUng
text: #000000
text: MyndasavnSangir og akkordirTalusavnTilmeldingar til tiltøkKalendariNethandil
text: #000001
text: Fyri næstan 2.000 árum síðani hekk ein maður á einum krossi. Hann hevði næstan onga húð eftir á rygginum aftaná at vera pískaður, hann hevði eina krúnu á høvdinum, ið var gjørd av tornum, og uppi yvir høvdi hansara hekk eitt skilti, “INRI” “Jesus úr Nasaret, kongur jødanna”. Mangt kundi verið sagt um Jesus, men tað er ikki tað, ið sjóneykan verður sett á her. Henda greinin fer at hyggja nærri eftir tí, ið varð nýtt at drepa hann, krossurin. Krossurin hevur altíð havt nógv at týða fyri okkum kristnu, men vita vit veruliga, hvat krossurin er fyri nakað?
text: #000002
text: Hetta er fyrra av tveimum greinum um krossfesting. Henda snýr seg um søguna um krossfesting, og tann seinna snýr seg meira um tann fysiska/lívfrøðiliga partin. (Tær eru tiknar úr eini ritgerð, sum eg havi skrivað á miðnámi. Um onkur vil síggja alla ritgerðina, kann ein skriva til mín á danial@olsen.fo)
text: #000003
text: Krossfesting byrjaði hjá persum. Hetta hevur verið fyri ár 334 f.Kr., tí at tá leyp Alexandur Mikli á persar. Hann tók krossfestingina “til sín” og førdi hana víðari til egyptar, teir til kartagar, og teir til rómverjar.
text: #000004
text: Tað tekur í miðal 24 til 36 tímar at doyggja av krossfesting. Krossurin vigar í minsta lagi 135 kg, tó kann tað vera ógvuliga ymiskt, tí at tað eru ymisk sløg av krossum. Tað eru krossar, ið eru skaptir sum T, X, t, og annað. Til dømis verður Pætur ápostul sagdur at vera krossfestur við høvdinum niðureftir á einum “t-krossi”, tí hann kendi seg ikki verdan at venda sama veg sum Jesus.
text: #000005
text: Eitt amboð, ið vanliga varð nýtt áðrenn eina krossfesting, var ein pískur. Hann hevði ofta djórabein í endunum, so at hann kundi skræða so nógva húð av persóninum so skjótt sum gjørligt og so pínufult sum gjørligt.
text: #000006
text: Eg havi hoyrt, at høvuðsleikarin í “The Passion of the Christ” varð pískaður einaferð av óvart, og at hann bleiv so illa fyri, at hann mátti hava frí restina av degnum.
text: #000007
text: Ein annar vanligur “siður” var at bróta beinini hjá teimum krossfestu, so krossfestingin skuldi ganga skjótari. Hetta varð nevnt crurifragium. Grundin til, at ein doyr skjótari, tá beinini verða brotin, er, at tann krossfesti lenar seg ofta á beinini, tá hann hevur pausu frá at anda, meira um hetta í seinnu grein.
text: #000008
text: Rómverjar eru nokk teir kendastu, tá tað kemur til krossfesting. Teir byrjaðu fyri ár 73 f.Kr. at krossfesta, tí at Appian skrivar, at teir krossfestu 6.000 menn, sum gjørdu uppreistur móti rómverska ríkinum. Spartakus var herleiðari hjá uppreistrarfólkunum. Hann fór í bardaga móti Crassusi og tapti.
text: #000009
text: Rómverjar eru kendir, tí teir brúktu krossfestingina soleiðis, sum vit kenna hana. At ein verður pískaður, síðani ber ein krossin til avrættingarstaðin, og síðani verður ein krossfestur. Tann fremsta grundin til at rómverjar krossfestu, man helst hava verið at skapa ræðslu.
text: #000010
text: Rómverska ríkið var vorðið so stórt, at tað var torført at stýra fólkinum. Tí var neyðugt at skapa ræðslu, og her kemur krossfestingin inn.
text: #000011
text: Hon er ein tann mest pínufulli og eyðmýkjandi deyðin, hugsast kann. Og legg til merkis, at tey, ið vórðu krossfest, vóru tjóvar, sjórænarar og uppreistrarfólk, tí hesir bólkar eru størsta hóttan móti einum ríki.
text: #000012
text: Rómverjar hildu á at krossfesta eftir deyða Jesusar. Jødiski søgufrøðingurin Josefus sigur, at í 71 vórðu umleið 600 jødar krossfestir um dagin, í sambandi við uppreisturin í Jerusalem tá. Teir hildu á at krossfesta til ár 341, tá ið Konstantin, tann fyrsti kristni keisarin, tók valdið og bannaði krossfesting.
text: #000013
text: Tað er ikki skrivað nøkur ávís tíðarseting, nær muslimar byrjaðu at krossfesta fólk. Tó kann við vissu sigast, at krossfesting er brúkt. Hetta síggja vit í Koranini: (endurgivið úr Koranen med dansk oversættelse og noter af A. S. Madsen, 1989)
text: #000014
text: “Og troldmændene blev kastet næsegrus til jorden. (Og) de sagde: Vi tror på verdenernes Herre, Moses’ og Arons Herre. Farao sagde: Tror I på ham, førend jeg giver jer tilladelse dertil? Dette er visselig en list, som I har planlagt i byen for at uddrive dens indbyggere fra den, men I skal snart kende (følgerne deraf). Jeg vil sandelig afhugge jeres hænder og jeres fødder på modsat side, derpå vil jeg korsfæste jer alle tilhobe” (Sûra 7,121-125).
text: #000015
text: Eisini verður krossfesting nýtt í meira beinleiðis høpi. Í 5. kapittli verður fyrst nevnt, hvat varð sagt við jødar, tí at jødar vóru teir, ið fyrst fingu opinbering frá Allah, og síðani verður greitt frá, hvat Mohammed legði afturat.
text: #000016
text: “Af denne grund foreskrev Vi Israels børn, at den, der dræber et menneske, hvis det ikke er for (mord på) et menneske eller for oprør i landet, så skal det (for ham) være, som om han har dræbt hele menneskeheden. Og den, der lader det i live, så skal det (for ham) være, som om han har holdt hele menneskeheden i live. Og Vore sendebud er visselig kommet til dem med klare tegn, men de fleste af dem handlede derpå visselig umådeholdent i landet. Deres løn, som fører krig mod Allah og Hans Sendebud, og som anstrenger sig for at skabe oprør i landet, skal ene og alene være, at de dræbes eller korsfæstes eller at deres hænder og fødder hugges af på modsat side, eller at de fordrives fra landet. Dette vil være til skændsel for dem i denne verden, og i den kommende vil de lide en svær straf – Undtagen de, som angrer, førend I får magt over dem. Vid da, at Allah er Tilgivende, Barmhjertig” (Sûra 5,33-35).
text: #000017
text: Út frá hesum versum ber til at siga, at krossfesting kann vera revsing til teirra, sum venda muslimsku trúnni bakið.
text: #000018
text: Krossfesting kemur enn fyri. Í 2012 varð ein 28 ára gamal maður fyrst hálshøgdur og síðani krossfestur, og tað er eisini komið fyri síðani. Eisini verður tað nevnt í summum lógum, at muslimar kunnu krossfesta. Í Iran verður skrivað í lógirnar, at um ein hevur gjørt “Moharebeh” (tað, sum verður nevnt í Sûra 5,34), kann ein verða hongdur á ein kross í tríggjar dagar. Um persónurin kemur livandi frá hendingini, sleppur hann niður aftur og skal um neyðugt fáa hjálp at koma fyri seg aftur, og hann skal verða náðaður. Tó yvirlivir neyvan nakar at hanga á einum krossi í nógvum hita í tríggjar dagar.
text: #000019
text: Krossfesting hevur eisini verið nýtt í Japan. Tað varð hon í 1597, tá 26 kristin blivu krossfest. At byrja við varð hon bert nýtt móti kristnum, men í 1651 varð hon eisini nýtt móti 150 uppreistrarfólkum.
text: #000020
text: Eisini er krossfesting nýtt undir veraldarbardøgunum. Undir fyrra veraldarbardaga krossfesti herurin hjá Eysturríki-Ungarn onkrar av krígsfangunum, og undir seinna veraldarbardaga verða bæði týskarar og japanarar lagdir undir at hava krossfest krígsfangar.
text: #000021
text: Krossfesting á Filipsoyggjum langafríggjadag (Mynd: )
text: #000022
text: Enn í dag kann ein uppliva krossfesting á summum Filipsoyggjum. Endamálið er tó ikki, at nakar skal doyggja, men heldur at tey lata seg heingja seg á krossin, fyri at vita hvussu Jesus hevði tað, tá ið hann hekk á krossinum. Hetta verður gjørt eina ferð um árið, langafríggjadag.
text: #000023
text: Í 1968 fann Vassilios Tzaferis eina gamla grøv í Givat HaMivtar í Jerusalem. Í grøvini lá ein beinagrind. Jehohanan varð eyðmerktur, við tað at teir týddu navnið á gravsteininum. Tað serstaka við hesum manni var, at hann hevði stórar naglar gjøgnum beinini. Seinni fingu tey eisini staðfest, at hann helst var millum 24 og 28 ár, at hann var 167 cm. høgur og ikki hevði nógvan vøddabygnað. Hetta hildu tey vera tekin um, at hann helst ikki hevði gjørt tungt arbeiði. Fornfrøðingurin Nicu Haas kannaði hann gjølla og staðfesti, at hann var krossfestur.
text: #000024
text: Nógvir av fornfrøðingunum gjørdust sera spentir, tí at hetta var og er tann fyrsta og einasta beinagrindin, ið er funnin av einum krossfestum persóni. Hetta kann kanska tykjast løgið, men er tað kortini als ikki, tí teir, ið vórðu krossfestir, høvdu lága støðu í samfelagnum. Líkini vórðu ofta tveitt fyri hundarnar, ella vóru tey hangandi til rovdjórini at taka sær av. Rómverjar hinvegin blivu hálshøgdir ella okkurt líknandi, so sum Paulus ápostul.
text: #000026
text: Soleiðis varð Jehohanan rættiliga sannlíkt krossfestur.
text: #000027
text: Ikki øll vóru samd við Haas og hansara ástøði, tó vóru flestu samd í, at persónurin var krossfestur. Zias og Sakeles vóru ikki samdir í, hvar beinini hoyrdu til, tí tað er altíð eitt øgiligt putlispæl at byggja beinagrindir. Heldur ikki vóru teir samdir í, um beinini á Jehohanan vóru brotin. Teir hildu, at tað var ov trupult at meta um tað, tí at beinagrindin var so gomul.
text: #000028
text: (Seinna greinin snýr seg um krossfesting í lívfrøðiligum ljósi.)
text: #000029
text: Myndir: Methøg luttøka á Manslegun
text: #000030
text: Tað ljóðar væl. Ja, enntá bíbilskt! Og kortini er okkurt púra galið. Talan er um wokeness, sum er ein berandi liður í rákinum í tíðini vit liva. Hvat er tað, og hví eiga vit sum trúgvandi at taka heil...
text: #000034
text: Hava vit rúm í hjørtum okkara fyri ivandi fólki?
text: #000035
text: Komandi dagarnar fara vit at viðgera evnið, ivi. Jesu lærusveinur, Tummas er helst eitt tað kendasta dømi um ein ivamann, sum altso fyri um 2.000 árum síðani eins og í okkara tíð er ein veruleiki.Gjøg...
text: #000036
text: “Jesus segði við hana: »Eg eri uppreisnin og lívið; tann, sum trýr á meg, skal liva, um hann so doyr;”Jóh.11,25 Níggju ára gamli Filip hevði Down-syndrom. Í sunnudagsskúlanum argaðu hini børnini hann,...
text: #000037
text: Kristus er upprisin. Gleðiligar páskir øll somul. Við hesum fáa tit ársins páskaheilsan frá aðalskrivara, Andrias Magnussen
text: #000038
text: Síðan talaði Harrin við Móses og Áron í Egyptalandi og segði: Talið við allan savnað Ísraelsmanna og sigið “tíggjunda dagin í hesum mánaði skal hvør húsfaðir taka sær eitt lamb, eitt lamb fyri hvørt h...
text: #000039
text: Vit nýta cookies á okkara síðu.Tú kanst lesa meira um nýtsluna av cookies og sløkkja tær á stillingunum Góðtak allar cookies Góðtak bert neyðugar cookies
text: #000044
text: Tú kanst lesa meira um nýtsluna av cookies og sløkkja tær á stillingunum
text: #000046
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000051
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000052